2017թ. ընթացքում «Թեքեյան Կենտրոն» հիմնադրամը մտադիր է իրականացնել կրթական, մշակութային եւ մարզական միջոցառումների ծրագիր` ընդգրկելով Վ. Թեքեյանի անվան դպրոցները: Ծրագիրը, որը նախատեսում է միջդպրոցական օլիմպիադա, սպարտակիադա, ամառային ճամբար, նկարչական եւ ձեռքի աշխատանքների ցուցահանդես-մրցույթ, համերգներ եւ ասմունքի երեկոներ, անվճար դասագրքերի ապահովում, կիրականացվի մի քանի փուլով եւ կշարունակվի ողջ տարվա ընթացքում: Այն նպատակ ունի ամրապնդել ինչպես դպրոցների միջեւ փոխադարձ կապերն ու համագործակցությունը, այնպես էլ Հայաստանի եւ Սփյուռքի հանրության ուշադրությունը հրավիրել հայ դպրոցի խնդիրներին: